Downloaded from MoviesMod.org | Visit & Support
ANG EPISODE NA ITO AY NAGLALAMAN NG MGA TEMA NG KARAHASANG SEKSUWAL,
CHILD SEXUAL ABUSE, AT MGA KASONG KRIMINAL HINGGIL SA CHILD PORNOGRAPHY.
PATNUBAY NG MANONOOD AY KAILANGAN.
JOSH DUGGAR BAKIT KAYO NARITO?
FEDERAL INVESTIGATOR: PARTE KAMI NG SPECIALIZED TASK FORCE,
AT TINATAWAG ANG TASK FORCE NA IYON NA,
"THE INTERNET CRIMES AGAINST CHILDREN TASK FORCE."
Oo.
BASE SA PATULOY NA IMBESTIGASYON,
NAKUHA NAMIN MULA SA IP ADDRESS NA ITO
ANG ISANG PARTIKULAR NA VIDEO NG CHILD PORNOGRAPHY
AT ISANG FOLDER NA NAGLALAMAN NG NASA 65 LARAWAN NG CHILD PORNOGRAPHY.
JOSH DUGGAR: SIGE.
MAY NANGYAYARI BA SA MGA GAMIT KO?
FEDERAL INVESTIGATOR: IYON ANG DAHILN KUNG BAKIT KAMI NAPARITO.
JOSH DUGGAR: OKEY.
Nasa Springdale ang HSI,
iniimbestigahan ang gawaing nauugnay kay Josh Duggar.
Kinausap ko ang kapatid ko at ang sabi niya,
"Dating preso lang ito na may nagbebenta ng kotse…
"at maaayos ito.
KAPATID NI JIM BOB DUGGAR
"Mawawala rin lahat ng ito. Hindi totoo iyon, walang totoo roon."
Ang mga bagay na gagawin ng mga bata kapag wala ang magulang.
Alam n'yo 'yong bersong nagsasabing,
"Ang batang iniwang mag-isa ay magpapahiya sa kanyang ina"?
Totoong-totoo iyon.
Pumunta sa amin ang The Sun, at ang tanong nila,
"Totoo bang maaaresto ang kapatid mo?"
At sabi ko, "Ayokong magkomento roon."
Reality TV star na si Josh Duggar,
na sikat sa 19 and Counting,
ay inaresto ng mga US Marshal sa Arkansas.
Nakakabahalang mga alegasyon sa miyembro ng pamilya Duggar.
Hindi ako makapaniwala sa balita.
Sabi ko, "Para tayong nasa Twilight Zone."
Josh Duggar, pinaratangang nag-download at nagtataglay ng child pornography.
Dalawa ang ikakaso sa kanya, pagtanggap at pagtatago ng child porn.
Mr. Duggar, nag-download ka ba ng child pornography sa kompyuter mo?
Wala siyang sinabi sa media.
Sumakay siya sa naghihintay na itim na SUV at umalis na.
Ayon sa tagapagsalita ng TLC sa ET,
hindi na itutuloy ng network
ang reality series ng pamilya Duggar.
Parang kinakatawan ang kasamaan. Tingin ko, wala nang mas lalala pa roon.
Sabi ni Bobye, "Jim, may kasama tayo, ang Homeland Security."
Sabi nila, "Mr. Holt, alam mo ang pakay namin."
MGA KAIBIGAN NG PAMILYA DUGGAR
Sabi niya, "Tungkol ito kay Josh Duggar."
Sabi nila, hindi tungkol sa nakaraan niya.
Iba ito.
Nag-text ako kay Josh, at sabi ko,
"May mga nabalitaan ako. Totoo ba?"
Sagot niya, "Hindi, lalo na ang ganoong paratang."
Naglabas ng pahayag ang pamilya Duggar, "Sa mga ginagawang imbestigasyon,
sa pagkakaalam namin, walang miyembro ng aming pamilya ang iniimbestigahan…"
Noong araw na inilabas ang pahayag ng pamilya,
alam naming alam ng pamilya na
may imbestigasyon ng child pornography laban kay Josh,
at alam nila iyon noong maglabas sila ng pahayag.
Oo, maaari mong lokohin ang publiko, pero sa katagalan,
kung totoo ito, malalaman din ng mga tao.
Parang na-curious kaming makita kung paano maisisiwalat ang katotohanan.
UNANG ARAW NG TESTIMONYA SA PAGLILITIS NI JOSHUA DUGGAR
Nagsimula ang testimonya sa paglilitis ni Josh Duggar.
Matapos ang mga opening statement,
ipinakita ng mga prosecutor sa hurado ang kompyuter
na natagpuan sa car dealership ng mga Duggar.
Syempre, malaki ang interes sa kuwento ng buong komunidad ng FundieSnark,
mataman kong sinundan iyon.
Nagawang matukoy ng prosecution ang bawat oras
ng pag-download ni Josh sa mga larawan.
Tinukoy nila ang eksaktong sandali.
Ayon sa agent, may programa si Duggar sa kanyang kompyuter na Covenant Eyes,
na tinawag ng agent na isang, "Accountability software."
Sa Covenant Eyes, napagtatagumpayan ko ang laban sa porn araw-araw.
Iniuulat ng Covenant Eyes ang lahat ng website na pinuntahan mo,
at ipinapadala nito iyon sa pinagkakatiwalaang accountabilla-buddy.
Habang ang pampublikong bahagi ng kompyuter
ay tila puro patungkol sa negosyo,
ang hard drive ay hinati sa dalawa.
Noon pa man, klala na si Josh sa hilig nito sa teknolohiya.
Siya lang ang maaaring makaalam
kung paano malaro ang Covenant Eyes software.
Inilarawan ng agent ang mga imahe bilang nasa top five
ng pinakamasasahol na larawang sinuri niya.
'Yong mga bagay na tiningnan niya,
at 'yong mga bagay na nagsilbing pampaligaya niya,
PINSAN NG MGA DUGGAR
talagang nakakadurog ng puso.
Ang saklap n'on, dahil minsan, nararamdaman mong pumalpak ka.
Dapat bang sinubukan pa natin?
Kapag kaibigan ang gumagawa ng mga kasuklam-suklam na bagay,
at sobrang makasalanan,
napakasakit n'on. Kaya naiiyak ako.
Mukhang napakabubuti nilang tao.
Napabuting pamilya.
Perpekto ang pagpapakita sa kanila ng palabas.
Ang lahat ay maaliwalas at maganda.
Tingin ko, itinuring silang perpekto mga tao.
Pero alam naming matindi ang pasakit doon
na kailangan na lang talaga nilang magkunwari.
Kailangan nilang maging masaya lagi.
Hindi sila puwedeng magpakita ng tunay na emosyon.
Hindi nila puwedeng ilabas ang nilalaman ng mga puso nila.
Bawal pa ang halik, puwedeng maghawak-kamay.
-Tama. -Ang una n'yong halik…
-Kami ang maghahalikan. -Kami na alng.
Kapag gusto n'yong humalik, sabihin n'yo sa amin, kami na.
Ilang taon natin siyang inihanda para sa sandaling ito.
At sabik na sabik ako sa hinaharap nila.
Kinasuhan si Josh Duggar ng pagtatago ng child pornography,
at kung mahatulan, maaari siyang makulong nang 20 taon at magbayad ng $250,000…
Nagkaroon ng evidentiary hearing
para matukoy kung anong ebidensya ang ibibigay sa paglilitis.
Gustong malaman ng prosecution kung magagamit ang mga dating alegasyon
kay Josh ng pangmomolestiya sa mga kapatid.
Syempre, walang gustong tumestigo,
pero handa akong tumestigo laban sa kapatid ko.
Nakuha nila ang gusto nila sa iba,
at hindi na ako pinatestigo.
Napakinggan ng hurado ang mga dating kaibigan ng mga Duggar.
Tumestigo ako, at naramdaman ko talagang
mahalagang ipaalam sa lahat ng naroon
at lahat ng maaaring makarinig nito
na alam ng Diyos na katotohanan ang sasabihin ko.
At haharap ako sa Kanya balang-araw
para sa sinabi o hindi ko sinabi, para sa ginawa o hindi ko ginawa.
Kaya ginawa ko iyon. Sabi ko, "Tulungan Mo ako, Panginoon."
Nalaman ng hurado na mayroong pattern sa buhay ni Josh
na maagang nagsimula,
at paulit-ulit siyang nakaligtas doon.
Inilalantad ni Bobye Holt ang lahat dahil sinasabi niyang,
"Alam ng lahat, open secret ito."
Minolestiya ni Josh ang ilan sa mga kapatid niyan, at itinago nila iyon.
Nakahinga ako nang maluwag pagkatapos ko.
Para bang ilang taon na naming hinintay iyon…
-Oo. -ang masabi iyon.
-At sineryoso kami. -Oo.
Minsan, sinabihan ka ni Jim Bob na naiinggit ka.
Sabi niya, "Jim Bob,
"hindi ako makikipagpalit sa 'yo kahit gaano kalaki pa ang ibayad."
Magandang umaga, Jim Bob. Kumusta ka ngayon, sir?
Si Jim Bob, na nakikita n'yong papasok sa korte,
ay tumestigo rin tungkol sa sinabi ng anak niya.
May puntong nilapitan siya ng abogado ng prosecution at sinabing,
"Heto ang police report.
"Naaalala mo ba ang mga sinabi mo riyan?"
At sinabi niyang, "Hindi ko na gaanong tanda."
'Yong kaya niyang sabihing hindi niya maalala
ang pang-aabuso sa sarili niyang anak, nakakasuka iyon.
Panay ang sagot niya sa mga tanong ng,
"Hindi ko maalala. Di ko matandaan. Matagal na iyon."
Nagsinungaling siya.
Nagalit sa kanya ang hukom
at hindi na siya pinabalik dahil sa memorya niya.
Mula noon, tapos na siya.
Ang pinakamahirap para sa akin
ay ang mga bahagi ng nakaraan na binabalikan
na hindi na dapat inilabas.
Umaasa lang ako at nananalanging
hindi na ulit ito mangyari sa kahit sino.
IKAANIM NA ARAW NG PAGLILITIS NI JOSH DUGGAR
Nasa kamay na ng hurado ang kaso, at malalaman natin bukas
kung ano mismo ang mangyayari kay Joshua Duggar.
Ngayong gabi, inanunsyo ni Jim Bob Duggar ng 19 Kids and Counting
na tatakbo siya para sa Arkansas Senate.
Nang marinig ko iyon, hindi ako makapaniwala.
Nag-text siya sa 'yo, hindi ba?
At ipinadala sa 'yo ang website niyang may donation page.
-Oo. -Oo.
Lumabas ang balita ng pagtakbo ni Duggar
sa gitna ng imbestigasyon ng federal child porn sa anak niya.
Nakatanggap ako ng news alert sa phone ko, at ang nasabi ko, "Ano raw?"
JIM BOB DUGGAR, IPINAHAYAG ANG PAGTAKBO PARA SA ARKANSAS STATE SENATE
Napakalakas ng loob mong kumandidato
habang nililitis ang anak mo sa pagtatago ng child sexual assault materials.
Pero ganoon ang isang tatay na fundamentalist.
Ayon kay Duggar sa balita kanina,
tatakbo siya dahil sa tinatawag niyang "hindi makontrol na mga bureacrat."
Nakarinig kami ng mga ulat ng conspiracy theories.
Gaya ng, "Hindi malilitis si Josh kung nasa puwesto pa rin si Trump."
"Si Obama ang nag-appoint sa hukom."
Kahit ano na lang, ginagawa niya.
Sa tingin ko, hindi siya kailanman naniwalang mali siya.
"Distraction ito ni Satanas sa inyong pamilya,
at pabagsakin ang inyong ministro,
kaya kumandidato ka dahil gagawin mo pa ang trabaho ng Diyos."
Mayroong sistemang kinokontrol ni Satanas na dapat labanan.
Ang ganoong pag-iisip ay galing sa Institute.
Nasa digmaan tayo ng kultura.
Nais nating maipanalo ng Diyos ang digmaan ng kulturang iyon.
Natalo si Jim Bob. Pero ang layon nila, magkaroon ng isang henerasyong
magsisimula ng mga pangyayaring palalakasin ng susunod na henerasyon,
hanggang masakop natin ang buong mundo para kay Hesukristo.
Iyon ang hayag nilang layunin.
Palaging may mas malaking balak.
-Kilos! -Sir, yes, sir!
Hindi ka sasabak sa mga sinaunang giyera
nang isa o dalawa lang ang dalang palaso.
Gusto mong makatira ng maraming palaso sa kalaban hangga't kaya mo.
Iyon ang dapat nating gawin sa ating mga anak.
Pagyabungin at palakihin sila at ilabas sila sa mundo
bilang malalakas na palasong mayroong impact sa mundo.
Ang totoong kuwento sa likod ng mga Duggar ay higit na mas malaki.
Ang Joshua Generation ay,
isa sa mga pinakaambisyosong plano ng modernong evangelical history,
at halos wala pang nakakarinig n'on.
Ilang dekada at henerasyon ang planong iyon
na magpalaki ng elite strike force ng mga Kristiyanong homeschool graduate
para pasukin ang pinakamatataas na antas ng pamahalaan.
Ako si Alex Harris.
Graduate ako ng Harvard Law School,
at dati akong law clerk para kay
Justice Anthony Kennedy sa US Supreme Court.
Isa ako sa mga dating lider ng Joshua Generation movement.
Marami sa mga kalalakihang nakaisip ng ideya para sa Joshua Generation
ay naimpluwensiyahan ni Gothard.
Dumadalo sa mga IBLP seminar, at nagsasabuhay ng mga aral ng Quiverfull.
Si Gothard ang template. Siya ang nagpapasya sa lahat.
Ang mga anak nila dapat ang puwersang ito
na mananakop para sa kaharian ng Diyos.
HENERASYON NI JOSHUA
Ang pinakalayunin nito ay iposisyon
ang pinakamahuhusay sa Christian homeschool movement
para punan ang mga makapangyarihang posisyon sa pamahalaan at sa pagbabatas.
Mga Kristiyanong homeschool graduate
na magiging mga senador sa US,
na magiging mga pangulo ng US,
at higit sa lahat, magiging mga hukom sa Korte Suprema ng US,
upang maibalik ang Amerika sa nararapat nitong posisyon
bilang ganap na Kristiyanong bansa.
Nagsisimula iyon sa high school
sa mga organisasyong gaya ng TeenPact at Generation Joshua,
na nagbibigay sa mga homeschooled na kabataan ng pagsasanay sa sibika.
Iboto si Mike!
Ang mga volunteer na ito ay Huck's Army, na dinala rito nina Alex at Brett Harris.
May mga pandaigdigang camp, at may mga homeschool debate clubs
na puwedeng gamitin
sa kahit anong liberal o atheist na argumento at pabulaanan iyon.
Ganito depensahan ang paniniwala.
Ang lugar ng pagsasanay para sa totoong labanan,
ang madilim na mundo sa labas.
Lagi kaming pumupunta sa Capitol.
Kilala ko ang lahat ng aming mga kinatawan at ang mga senador.
Para masasabi naming,
"Ito ang gusto namin. Ganito dapat ang boto mo."
Maingay kami sa politika.
Bibigyan mo ang mga bata ng pagsasanay sa mga gawaing politikal,
tapos, ipadadala mo sila sa Kongreso,
sa White House, bilang mga intern.
May mga institusyon sa kolehiyo,
una sa lahat, ang Patrick Henry College,
kung saan ako ipinosisyong gawin ang lahat ng ginagawa ko ngayon.
Ang mga PhD graduate, naging mga press secretary sa White House,
sa Senado, sa House of Representatives, malakas sa FBI, CIA,
at sa Department of Homeland Security.
Mga clerk sila para sa mga hukom sa Korte Suprema, sa gabinete ni Trump.
Makikita mong kung saan-saan sila sumusulpot.
Narito si Elise Hall.
Bente-uno anyos pa lang siya, at nanalo na
sa halalan ng Oklahoma State House of Representatives.
Ang makakaliwa n'yong kilusan at pumupuwersa sa kabataang
lunukin ang radikal na ekspresyon ng seksuwalidad.
Ang pinakaprominenteng miyembro ng Joshua Generation
ay si Madison Cawthorn.
Madam Sepaker, isang tahimik na genocide ang nakalusot sa Amerika.
Sana ma-overturn ng Korte Suprema ang Roe v. Wade.
At nakarating siya sa Kongreso ng US.
Balita ngayong umaga,
North Carolina Congressman Madison Cawthorn,
nagpahayag ng mga bagong alegasyon.
Si Cawthorn ay agresibo, misogynistic, at mapanganib sa kababaihan.
Ang mga pinakaprominenteng lider sa kilusang ito
KABABAIHANG NANG-AKUSA KAY REP. CAWTHORN NG SEXUAL MISCONDUCT, NAGBAHAGI NG KUWENTO
ay nadadawit sa mga eskandalo ng pang-aabuso,
at ang mga komunidad ay sinanay talagang magpatuloy.
Isa sa mga Duggar ay tumatakbo ngayong kinatawan sa Arkansas State sa 2020.
Kristiyano ako, at ipaglalaban ko ang kalayaang panrelihiyon.
Pro-life ako, at itataguyod ko ang di pa nasisilang.
Sa malawak na pagbabatas na bumago sa mga pangyayari sa mga nagdaang taon,
tinapos ng 5 Hukom ang karapatan ng kababaihang Amerikano
na pumili ng aborsyon sa ilalim ng konstitusyon.
Hindi lang ito pagpasa ng batas ngayon,
higit pa ito roon.
Nakatuon sila sa mga susunod na henerasyon.
Pangmatagalan ang galaw nila.
Lagi akong hinihikayat na gamitin ang kahit anong teknolohiyang mayroon ka
para ipakalat ang Kristiyanong agenda.
Gaya ng mga Duggar. Kaya, oo, mayroon nang influencer culture.
Dumarami ang mga Kristiyanong influencer sa Instagram, sa TikTok.
Hindi, di ka ginawang gay ng Diyos.
Ang magnanakaw ba, isinilang nang magnanakaw?
Tila ginawa para sa fundamentalism ang social media,
dahil hinahayaan nito ang mga ideyang ito
na magkaroon ng mas malaking audience nang higit pa sa dati.
Creation Museum!
Heto siya!
At sobrang tapang at kumpiyansa nilang magsalita, gaya ng,
"Totoo ang Bibliya, totoo ang Paglalang."
Naniniwala kami rito.
Isang magandang halimbawa ay ang channel na Paul and Morgan.
Guys, kung bago kayo rito,
gumagawa kami ng mga Kristiyanong advice video sa buhay, pag-ibig at dating.
Nagkakakilala kami sa kakaibang paraan.
Para sa mga Kristiyano.
Nagkakilala kami sa Tinder.
Nagbabagang balita.
Ipinapakalat nila ang mga aral ng mga nakaraang henerasyon.
Isang malaking bahagi sa puso kong hinaplos ng Diyos ay ang pagpapasakop.
Nakiusap sa akin ang asawa kong huwag akong magpantalon,
at hindi na naman ako nagpasakop sa kanya.
Ipinapasa nila iyon, at pinagmumukhang astig at uso.
Parehong libro, ibang pabalat.
ANO ANG PAPEL NA ASAWANG BABAE?
Ang papel ng asawang babae ay magpasakop sa asawang lalaki,
na may nakakatakot na salita, "magpasakop."
Sobrang nakakatakot.
Desisyon ang pagpapasakop.
Ginagawa namin ang YouTube channel namin, at ibinabahagi ang salita ng Diyos,
dahil kung maaari kaming maging liwanag sa kahit isang tao sa isang milyong tao,
papuri sa Diyos.
Hindi kayo puwedeng maging they, them, hindi puwede!
Pasensya na. Pumili kayo ng isa.
Magagawa ng social media na ilagay ang nakasantabi…
Mga drag queen. Nakakadiri talaga iyon, nakakagulat.
…sa sentro ng ating usapan.
Baka may mapunta sa impyerno sa inyo
at araw-gabing maparusahan magpasawalang-hanggan.
Ipinapakita nilang astig iyon.
Ang aking pitong tips kung paano magsalita nang babaeng-babae.
May mga mainstream na Kristiyanong nagpo-post ng Umbrella of Authority.
Ituring mo ang asawa mong pinuno ng tahanan at sundin siya.
At gusto ko silang hatakin sa balikat at sabihing,
"Hindi, gawa iyan ng lider ng kulto."
Ang mga Kristiyanong babae, dapat mabini ang kasuotan.
DI ka magre-repost ng gawa ni Charles Manson. 'Wag mong gawin ito.
Nagbababala ang Diyos sa mga anak Niya.
Satanas. Ang Panginoon ang aking pastol.
Ayon sa Diyos, ang katotohanan.
Moralidad ng Bibliya.
Diyan ka lalapitan ng diyablo, kapag mag-isa ka.
At iyan ang Joshua Generation.
Ikinararangal kong sumali sa pag-anunsyo ng hatol na guilty
sa kaso ng United States v Josh Duggar.
Walang mas mataas sa batas, at iyon ang ipinapakita ng kasong ito.
JOSH DUGGAR, GUILTY SA CHILD PORNOGRAPHY
Tinawagan ako ni Amy sa phone tungkol sa hatol,
at sabi ko, "Amy, nakamit na ang katarungan."
JOSH DUGGAR, DATING REALITY TV STAR, KULONG NANG 12 TAON SA CHILD PORNOGRAPHY
Nakaramdam ako ng ginhawa para sa mga pinsan kong babae.
Di na nila sasabihing, "Pinapatawad kita, wala kang ginawa, ayos lang."
Hindi na nila siya makakaharap sa kabila ng ginawa nito, at kakaligtaan.
At nagyakap kami.
Nakaupo lang kami, magkayakap, sa loob siguro ng dalawa o tatlong minuto.
Oo.
Kasi parang matatapos na rin iyon sa wakas.
May gusto ka bang sabihin, sir?
Paumanhin, may mga komento ba kayo ngayon, sir?
Sa oras na ito, hindi ko pa nakakausap ang kuya ko tungkol dito.
JOSH DUGGAR, SININTENSIYAHAN NG 12.5 TAON
Kailangan niyang humingi ng tawad sa maraming tao.
Ang tatay ko ang nagkokontrol sa maraming bagay sa pamilya.
Magulo na noon ang mga relasyon sa pamilya.
Kinausap ko ang TLC
para humingi ng lahat ng kontratang kinasangkutan ko.
Pumirma ang mga magulang ko para sa mga anak
na hindi na menor de edad, pati ako.
Nagdisiotso ako noong 2009.
Kahit sumapit ang mga anak sa disiotso,
menor de edad pa rin sila roon, at walang nagbago roon.
Nagbago ang lahat sa pamilya,
at hindi para sa ikabubuti nito.
Nasa labas na kami ng pamilya.
Hindi nila kami kinakausap, kaya hindi namin alam ang nangyayari.
Wala kaming ideya.
Nalaman din namin ang nangyayari,
-sa People magazine… -Sa media.
sa In Touch, dahil sa E!
Sinubukan kong alalahanin ang Jim Bob at Michelle na minahal namin.
Napakahirap, kasi parang nawala sa 'yo ang matalik mong kaibigan.
Mababago n'on ang pamilya namin.
Nabago na nga, nang tuluyan.
May kuwaderno akong puno ng mga batas ng IBLP.
Isinulat ko ang mga ito sa sala,
kasama ng iba ko pang pinsan. Oo.
SINO'NG NAGPAUPO SA INYO R'ON?
Si Jim Bob, siyempre.
"Values para maging mabuting asawa."
Sabi rito, "Ang asawang lalaki ang pinuno mo."
Naisip mo bang sa ika-20 mong kaarawan…
"Maipapakita lang ang katapatan sa paghihirap."
Isipin mo iyon.
Isipin mo ang tinuturo n'on.
Itinuturo n'ong wala kang kawala,
at anuman ang gawin nila,
"mananatili ang katapatan sa gitna ng paghihirap."
Gaano kasira iyon?
Maging tapat sa Diyos, sa mga magulang n'yo at sa awtoridad,
ASAWA NI JOSH
at maging handang mahalin ang inyong asawa kahit masakit na.
May mga komento ka ba, Anna?
Tingin mo, tama lang ang 12 taon, Anna?
Lagi itong natatanong kay Anna. "Bakit hindi na lang siya umalis?"
Tingnan natin kung bakit di siya makaalis.
Hindi siya nakapag-aral.
Pinili siya para kay Joshua Duggar.
Ang tungkulin niya ay palaging paligayahin ang asawa,
kahit na wala siya roon.
Marami siyang anak dito.
Alam nating lahat dito kung paano kumikita ang ganoon.
Mabilis siyang nagkalibro, pero hindi niya alam iyon.
Baka nga di niya alam ang totoo sa sitwasyon niya.
Si Josh ang una kong pag-ibig, siya ang natatangi sa akin.
Ang tanging pag-asa ko ay manalig sa paniniwala ko,
dahil para sa akin, sa gulat sa lahat ng nangyari,
humingi lang ako ng tulong sa Diyos.
"Tulungan Mo akong malaman kung paano tugunan ang mga ito."
Ang mga bata at ideyalistikong tao,
laging naiipit sa ganoon, alam ko mismo iyon.
At heto si Tia, naghuhugas na naman ng pinggan.
Sa fundamentalism, ang pagdurusa ay kabanalan.
Sinusuri ko 'yong naratibo ng, "Masyado kang masaya, may mali."
Noong Oktubre 2007,
apat na oras akong sinundan ng asawa ko, may hawak na mahabang panggatong,
hahampasin niya raw ako hanggang kamatayan.
Tapos bigla niyang sinabi, "Aalis na ako."
At narinig kong sabi ng boses sa isip ko, "Tumakbo ka na."
Kinuha ko ang mga bata, sinakay sa kotse,
at bumalik siya sa opisina niya para sa baril niya.
At kung nanatili ako sa bahay, patay na sana kami.
Muntik-muntikanan na akong mamatay.
Hindi ko sasabihing madali iyon.
Para sa akin at sa maraming survivors,
binigyan ako ng malaking pag-asa ng paglilitis kay Josh.
Umaasa akong magkaroon ng pagtutuos.
LIMANG BABAE, KINASUHAN ANG MINISTRO NI BILL GOTHARD NA NAUUGNAY SA MGA DUGGAR
Isang grupo ng kababaihan ang nagdemanda sa IBLP,
at pagkatapos, idinagdag nila si Gothard sa kaso.
10 BABAE, KINASUHAN NG SEXUAL ABUSE ANG DATING PINUNO NG HOMESCHOOL MINISTRY
Ang mga alegasyon, inabuso sila nang seksuwal ni Gothard.
ITO ANG PAREHONG MINISTRY NA SUMALO KAY JOSH DUGGAR NOONG SIYA AY TEENAGER.
HIGIT PANG KABABAIHAN ANG NAGDEMANDA SA HOME-SCHOOLING GURU
Bilang organisasyon, hindi ito pinansin ng IBLP.
PAGTATAGO NG MGA ALEGASYON NG SEXUAL ABUSE AT HARASSMENT
Alam na alam ko ang kaso nang maging laban ito kay Bill Gothard.
Alam ko na iyon bago pa maisapubliko,
dahil inaya akong maging bahagi n'on.
At tumanggi ako dahil takot na takot ako.
Noon, pakiramdam ko, malalagay ako sa panganib.
Kaya sumali ako sa kaso bilang ang ikatlong Jane Doe.
Kapag sumali ka sa kaso, paulit-ulit na pagbabalik iyon
sa pinakamasasaklap na alaala ng buhay mo, at paulit-ulit na pagkukuwento nito.
NAGSAGAWA SI BILL GOTHARD NG PISIKAL AT SEKSUWAL NA PAGHAWAK
Kung magpasya kang magpatuloy sa kaso,
MATINDING EMOSYONAL NA PAGKABALISA
mahalaga ring malaman mo ang emosyonal na epektong
magagawa nito sa 'yo.
Sa totoo lang, napakalaki ng kapalit na dagok.
Isa sa mga factor namin ay ang statute of limitations.
MALAKING TAGUMPAY: NALANTAD NA CONSPIRACY, KASO AY BINASURA!
At binasura ang kaso.
Alam kong malaki ang organisasyon.
Alam kong marami silang pera.
Sabi ko, "Wala nang paraan."
Literal na David at Goliath na sitwasyon ito.
Maraming pera at mapagkukunan si Gothard.
Kaya kinasuhan niya rin ang ilan sa mga orihinal na nagdemanda.
Pinagbabayad niya kami ng umaabot sa 18,000, bawat isa.
Ngayon, ang mga nagsasakdal na ang nasa depensa.
Nabalitaan namin ng kaibigan kong si Amy na pupunta sila sa pagdinig sa Chicago.
Kaya sinabi ko kay Amy, "Pumunta tayo."
Ang maramdaman ng mga biktima na pinapakinggan sila
ang talagang nakataya rito.
Para sa akin, ni wala iyon sa kalingkingan
ng dapat na matamo nila,
na dapat na matamo naming lahat.
Literal na daan-daang libong kabataan ang pinalaki sa ATI program na ito
sa ilalim ng parehong mga aral.
Si John Cornish, isa sa mga co-founder ng Recovering Grace,
ang nagbigay sa akin ng numero ni Bill Gothard.
Kaya nagpasya ako,
"Nasa Chicago tayo. Bakit di tayo pumunta sa bahay niya?"
Malaking impluwensiya si Bill Gothard sa buhay ko, kahit matanda na ako.
Dating nagsasalita si Bill Gothard sa mga stadium linggu-linggo,
at ngayon, mag-isa na lang siya sa bahay niya.
Itong mala-Peter Pan na karakter,
nasa bahay niyang buong buhay na niyang pinaninirahan.
Naghihintay siya sa pintuan, nakasuot ng kumpletong amerikana.
Inayos niya ang buhok niya.
Ang buong sala niya, puno ng mga kahon,
mga kopya ng 37 self-published na mga librong isinulat niya.
Umupo kami, at sinabi niyang gusto niya akong ipagdasal.
Tumingin siya sa sahig, at ipinikit ang mga mata niya,
at tumingin ako sa sahig at pumikit,
tapos, naisip ko, "Bakit ako nagkukunwari?"
Pagdilat ko ng mga mata ko,
nakatingin siya sa akin. Dilat ang mga mata niya.
Parang pakikipagtitigan sa diyablo.
Sa sandaling iyon, naunawaan ko na ang lahat.
Ang salita Niya, ang prinsipyo Niya.
Ito ang nagawa ng Diyos sa buhay ko.
Tungkol sa karunungan. At kaloob ng Diyos…
Ang pag-ibig ng Diyos. Paggawa ng makakaya mo…
Ordinaryong tao lang siya noon pa man.
Nang tumestigo ako sa korte, sa harap niya,
nakipagtitigan ako kay Bill.
Naibalik ko na ang kapangyarihan ko.
Naibalik ko na ang boses ko.
Pagkaraan ng buong araw ng testimonya, binasura ng hukom ang hiling ni Gothard.
Naniwala siya sa testimonya namin.
At lumabas kami ng korte nang matagumpay.
-Ma! -Ano iyon?
Kapag pumunta ka sa website ng ATI,
sinasabi n'ong ang ATI ay isang homeschooling program
mula 1984 hanggang 2021.
Sa ngayon, wala nang ATI,
at binebenta lang nila itong mga Wisdom Booklet
bilang Bible study na mabibili ng kahit sinong may gusto.
Ang mga booklet na pinilit kaming gamitin,
lumiit na ang halaga at naging
Bible study na lang.
Iniisip kong tagumpay iyon dahil tingin ko, natatakot na sila.
Pero mayroon pa ring IBLP.
Unang beses kong marinig ito, pati ng ilan pang mga ATI survivor.
May mga bagay na ninakaw si Bill Gothard sa amin
na hindi na maibabalik, gaya ng kabataan namin.
At napakaraming tao ang lumaki
sa pabayang homeschool program na ito,
na ngayon ay nahihirapang mabuhay dahil sa aspetong pinansiyal.
Kapag lumaki ka sa ganoon kahigpit na paniniwala,
tingin ko, ang natural na gagawin mo ay magrebelde laban doon.
Napakatagal ko nang itinatakwil ang pagpapalaki sa akin,
napagtanto kong naging hungkag na ako.
Nabasa ko ang The Handmaid's Tale sa kolehiyo.
Sabi ko, "Ito ang buhay ko."
Ang nangyayari sa akin at sa tatay ko noong mga panahong iyon
ay labanan ng kapangyarihan tungkol sa
kung ituturing niya akong nasa hustong gulang,
o taong napapasailalim sa awtoridad niya.
Dahil doon, nagkaroon ako ng pagmamadaling
magsimula na maintindihan kung ano ang pagpapalaki sa akin.
Ikinasal kami noong 2005, at 2012 nang lumabas ang mga problema.
Nagkaroon ako ng maraming isyu sa kalusugan matapos akong manganak.
Sunud-sunod ang mga isyung medikal.
Nagkaka-stroke ako, nagkakasakit,
at hindi ko alam iyon, dahil nasa survival mode ako.
Sumuko ako. Wala ako sa pokus.
Nagsimula akong mag-inom.
At naghiwalay kami.
Naging single mom ako.
At nagkaroon siya ng…
Ng maraming oras para maglasing.
Sa kultong ito, 'yong takot na lumaking masama ang mga anak mo,
o gumamit ng droga, makulong, o kung anuman…
Nakulong pa rin naman ako.
Noong nasa 20s ako,
nagsimula akong magnakaw.
At di ko alam kung bakit ko ginawa iyon, wala naman akong kailangan.
Ilang beses akong nakulong.
Minsan, isang linggo pa.
Naghanap ako ng addiction recovery program.
Ang una nilang ipinagawa sa akin sa kanilang 12-step program
ay ikuwento at komprontahin ang kabataan ko,
na hindi ko pa nagagawa noon.
Minsan, nasa trabaho ako,
nakaramdam ako ng napakatinding panic.
Kaya nagsimula akong lumapit sa counselor.
Tatlong sessions kaming nag-usap tungkol sa,
"Pag-usapan natin ang pagpapalaki sa 'yo. Kumusta iyon?"
Sabi niya, "Nagpapakita ka ng maraming sintomas na kapareho ng
"sa mga taong lumaki sa mga grupong panrelihiyon na labis ang pagkontrol."
At sabi niya, "At sa totoo lang, kailangan mo nang isiping
"lumabas sa itinuro sa 'yo, siguro, pumunta sa ibang simbahan."
Ibaba mo ang kamay mo kung ang unang TikTok mo ay tungkol sa
pagsali ng mga magulang mo sa isang kulto noong 12 ka.
Ang dekonstruksyon ay pagpapasya sa sarili kung ang mga itinuro sa 'yo
ay talagang ang katotohanang pinaniniwalaan mo,
at kung hindi, ano'ng hitsura n'on.
Naniniwala ka ba sa Diyos?
Ako si Heather, at pinalaki ako sa kultong ito.
Nakakapagod na proseso ang dekonstruksyon.
Lahat ng mga pinaniwalaan mo, nabaligtad,
at bagong-bago na ang pag-iisip mo ngayon.
NAGING DUGGAR NA ASAWA SIGURO AKO: LUMAKI AKO SA PAREHONG SIMBAHAN,
AT HINDI KO IKINAGULAT ANG ISKANDALO NG PANG-AABUSO
'Yong maging ang taong gusto ko ngayon…
NI BROOKE ARNOLD
…malaking hakbang sa dekonstruksyon ko.
Nag-aral ako sa kolehiyo, pagkatapos, pumasok sa PhD program.
Sabi ko, "Panoorin n'yo ako. Kung ilang edukasyon ang makukuha ko."
Nagkasala ako sa Diyos, at di ko masasalba ang sarili ko.
Nagbago talaga ako.
Ikinukuwento na ni Jinge ngayon na maraming takot habang lumalaki siya.
Sumunod kami sa gurong nagngangalang Bill Gothard.
Talagang naimpluwensiyahan ng palabas ang maraming tao
na sumunod sa mga aral ni Bill Gothard sa IBLP.
At ngayon, pagtatama ito, pagbabalik at pagsasabing,
"Huwag n'yong sundin ang mga ito, mapapahamak kayo."
Ang makita ang pagbabago ni Jill ngayon, parang araw at gabi ang kaibahan.
At talagang ipinagmamalaki ko siya.
Kung nasa ATI o IBLP ka, sa kasamaang palad,
maraming beses kang dadaan sa impyerno,
dahil hindi mo dapat ipagpaliban na itaya ang lahat
para makaalis sa mga sitwasyong iyon.
Sa huli, magsisimula kang gumawa ng sarili mong desisyon,
gaya ng hikaw ko sa ilong.
At paunti-unti iyon,
ang paggawa sa mga kailangan mo para mabuhay.
Ang pagsasalita ay parang ang huling hakbang
sa dekonstruksyon ng ideolohiya ni Gothard.
Nabuhay kami roon. Pinilit nila kaming mabuhay roon.
At may mga gusto kaming sabihin.
'Yong maliit na boses sa isip mong nagsasabing, "Mali ito."
Tama iyon. 'Wag mong pakawalan iyon.
Katiwa-tiwala ka, at kaya mong magtiwala sa sarili mo.
Anuman ang mangyari, mahal ka ng Diyos.
Para sa batang babaeng naroon pa rin sa mundong iyon,
hindi mo kailangang tanggapin ang kahit anong pamamahiyang
sinusubukan nilang ibato sa iyo.
Minsan, nagigising akong iniisip na, "Ito ang buhay ko. Ito ang ginawa ko.
Ginawa ko ito para sa sarili ko, at walang nagdikta sa kaya kong gawin."
Pambihira.
Pasensya na, ang bigat n'on.
Lintik.
Ang wirdo, hindi ko iniyakan ang mga akala kong iiyakan ko.
At 'yong mga akala kong ayos lang, napapaiyak ako.
Basta. Pasensya na.
Pag-alis mo at talagang malaya ka na,
lumalangoy na parang maliit na isda…
may mga taong sasalo sa 'yo. Sasaluhin ka ng sansinukob.
Kaming mga nakaranas sa pasakit at sa pang-aabuso,
nanood habang ipinagdiriwang iyon ng mga tao sa TV,
at hindi naipalabas ang aming mga kuwento.
Naniniwala akong dapat maprotektahan ang mga biktima.
Dapat maalagaan ang mga biktima.
Naroon ka, naroon ang kuwento mo, kaya maiisip mong,
"Mas gusto kong iba ang magsalita sa dating niyan."
May kapangyarihan pala kami laban sa mga taong nanakit sa amin.
Iyon pala,
sa pagsubok nilang kontrolin kami,
kami ang pinakakinatatakutan nila,
at ang dapat lang naming gawin ay magsalita.
Nagpasya akong gamitin ang TikTok ko…
Batang ina sa Quiverfull…
Lumaki sa kaparehong kulto nila.
Lumaki ako sa kultong ito.
Isa sa mga libu-libo.
TUMANGGI SI BILL GOTHARD NA MAGKOMENTO PARA SA SERYENG ITO.
DATI NA NIYANG ITINANGGI ANG MGA ALEGASYON NG SEXUAL HARASSMENT
AT SEXUAL ASSAULT LABAN SA KANYA.
IPINAHAYAG NINA JIM BOB AT MICHELLE DUGGAR,
SA PAMAMAGITAN NG KANILANG KINATAWANG SI CHAD GALLAGHER,
NA "MAHAL NILA ANG BAWAT ISA SA KANILANG MGA ANAK AT LAGI NILANG HINAHANGAD
NA MAMUHAY ANG MGA ITO NANG NAAAYON SA IDINISENYO NG PANGINOON."
TUMANGGI SILANG MAGKOMENTO PARA SA SERYENG ITO.
Ang pagsasalin ng subtitle ay ginawa ni Jessica Ignacio
Mapanlikhang Superbisor Maribeth Pierce
Downloaded from MoviesMod.org | Visit & Support